stanford-oval/wikipedia huggingface dataset:
Nyrkkeily kesäolympialaisissa 2020 – miesten 91 kg

Miesten 91 kg painoluokka nyrkkeilyssä Tokion olympialaisissa 2020 kilpaillaan 24. heinäkuuta – 6. elokuuta 2021 Kokugikan Arenalla. Kilpailuun osallistuu 17 nyrkkeilijää.
Karsinnat

Eri maanosille on myönnetty eri määrä paikkoja olympiaturnaukseen. Euroopan karsintaturnauksesta olympialaisiin pääsee neljä urheilijaa, Afrikasta kaksi, Amerikasta kolme ja Aasian ja Oseanian yhteisestä turnauksesta neljä urheilijaa. Yhdestä maasta voi osallistua vain yksi nyrkkeilijä. Neljä paikkaa jaetaan rankingpisteiden perusteella siten, että jokaisen maantieteellisen alueen paras urheilija, jonka maalla ei ole vielä edustusta kyseisessä painoluokassa, pääsee kisoihin.
| Karsintatapa | Ajankohta | Paikat | Nyrkkeilijä(t) |
| --- | --- | --- | --- |
| Isäntämaa |  | 0 |  |
| Afrikka | 20.–29. helmikuuta 2020 | 2 |  Abdelhafid Benchabla (ALG)    Youness Baalla (MAR) |
| Aasia/Oseania | 3.–11. maaliskuuta 2020 | 4 |  Vassiliy Levit (KAZ)    David Nyika (NZL)    Hussein Ishaish (JOR)    Sanjar Tursunov (UZB) |
| Amerikka | 6.–13. toukokuuta 2021 | 3 |  Julio Castillo (ECU)    Julio César La Cruz (CUB)    Abner Teixeira (BRA) |
| Eurooppa | 14.–16. maaliskuuta 2020   4.–8. kesäkuuta 2021 | 4 |  Muslim Gadzhimagomedov (OAR)    Cheavon Clarke (GBR)    Ammar Abduljabbar (GER)    Emmanuel Reyes (ESP) |
| Ranking | 14. kesäkuuta 2021 | 4 |  Elly Ajowi Ochola (KEN)    Ato Plodzicki-Faoagali (SAM)    José Maria Lucar (PER)    Uladzislau Smiahlikau (BLR) |
Nyrkkeily kesäolympialaisissa 2020 – miesten 81 kg

Miesten 81 kg painoluokka nyrkkeilyssä Tokion olympialaisissa 2020 kilpaillaan 24. heinäkuuta – 4. elokuuta 2021 Kokugikan Arenalla. Kilpailuun osallistuu 22 nyrkkeilijää.
Karsinnat

Eri maanosille on myönnetty eri määrä paikkoja olympiaturnaukseen. Euroopan karsintaturnauksesta olympialaisiin pääsee kuusi urheilijaa, Afrikasta kolme, Amerikasta neljä ja Aasian ja Oseanian yhteisestä turnauksesta viisi urheilijaa. Yhdestä maasta voi osallistua vain yksi nyrkkeilijä. Neljä paikkaa jaetaan rankingpisteiden perusteella siten, että jokaisen maantieteellisen alueen paras urheilija, jonka maalla ei ole vielä edustusta kyseisessä painoluokassa, pääsee kisoihin.  Isäntämaa Japanille on taattu neljä paikkaa miesten turnauksissa pois lukien kaksi suurinta painoluokkaa. Jos Japani saa urheilijat jo muiden karsintojen kautta, ei Japani saa ylimääräistä urheilijaa painoluokkaan.
| Karsintatapa | Ajankohta | Paikat | Nyrkkeilijä(t) |
| --- | --- | --- | --- |
| Isäntämaa |  | 0 |  |
| Afrikka | 20.–29. helmikuuta 2020 | 3 |  Abdelrahman Oraby (EGY)    Mohammed Houmri (ALG)    Mohamed Assaghir (MAR) |
| Aasia/Oseania | 3.–11. maaliskuuta 2020 | 5 |  Bekzad Nurdauletov (KAZ)    Paulo Aokuso (AUS)    Odai Al-Hindawi (JOR)    Chen Daxiang (CHN)    Shabbos Negmatulloev (TJK) |
| Amerikka | 6.–13. toukokuuta 2021 | 4 |  Arlen López (CUB)    Keno Machado (BRA)    Nalek Korbaj (VEN)    Jorge Vivas (COL) |
| Eurooppa | 14.–16. maaliskuuta 2020   4.–8. kesäkuuta 2021 | 6 |  Benjamin Whittaker (GBR)    Gazimagomed Jalidov (ESP)    Luka Plantić (CRO)    Loren Alfonso (AZE)    Emmett Brennan (IRL)    Imam Khataev (OAR) |
| Ranking | 14. kesäkuuta 2021 | 4 |  Shakul Samed (GHA)    Dilshodbek Ruzmetov (UZB)    Rogelio Romero (MEX)    Bayram Malkan (TUR) |
Nyrkkeily kesäolympialaisissa 2020 – naisten 69 kg

Naisten 69 kg painoluokka nyrkkeilyssä Tokion olympialaisissa 2020 kilpaillaan 25. heinäkuuta – 7. elokuuta 2021 Kokugikan Arenalla. Kilpailuun osallistuu 18 nyrkkeilijää.
Karsinnat

Eri maanosille on myönnetty eri määrä paikkoja olympiaturnaukseen. Euroopan karsintaturnauksesta olympialaisiin pääsee viisi urheilijaa, Afrikasta kaksi, Amerikasta kolme ja Aasian ja Oseanian yhteisestä turnauksesta neljä urheilijaa. Yhdestä maasta voi osallistua vain yksi nyrkkeilijä. Neljä paikkaa jaetaan rankingpisteiden perusteella siten, että jokaisen maantieteellisen alueen paras urheilija, jonka maalla ei ole vielä edustusta kyseisessä painoluokassa, pääsee kisoihin. Isäntämaa Japanille on taattu kaksi paikkaa naisten turnauksissa pois lukien suurin painoluokka. Jos Japani saa urheilijat jo muiden karsintojen kautta, ei Japani saa ylimääräistä urheilijaa painoluokkaan.
| Karsintatapa | Ajankohta | Paikat | Nyrkkeilijä(t) |
| --- | --- | --- | --- |
| Afrikka | 20.–29. helmikuuta 2020 | 2 |  Oumayma Bel Ahbib (MAR)    Acinda Panguana (MOZ) |
| Aasia/Oseania | 3.–11. maaliskuuta 2020 | 4 |  Gu Hong (CHN)    Chen Nien-chin (TPE)    Lovlina Borgohain (IND)    Baison Manikon (THA) |
| Amerikka | 6.–13. toukokuuta 2021 | 3 |  Oshae Jones (USA)    Myriam da Silva (CAN)    Maria Moronta (DOM) |
| Eurooppa | 14.–16. maaliskuuta 2020   4.–8. kesäkuuta 2021 | 5 |  Busenaz Sürmeneli (TUR)    Angela Carini (ITA)    Anna Lysenko (UKR)    Nadine Apetz (GER)    Saadat Dalgatova (OAR) |
| Ranking | 14. kesäkuuta 2021 | 4 |  Elizabeth Akinyi (KEN)    Shakhnoza Yunusova (UZB)    Brianda Cruz (MEX)    Karolina Koszewska (POL) |
John Gregory Murray

John Gregory Murray (26. helmikuuta 1877 Waterbury, Connecticut – 11. lokakuuta 1956) oli yhdysvaltalainen roomalaiskatolinen arkkipiispa. Hänet vihittiin papiksi Hartfordin hiippakuntaan 14. huhtikuuta 1900 ja nimitettiin sen vihkipiispaksi sekä Flaviaksen titulaaripiispaksi 15. marraskuuta 1919. Piispaksi vihkimnen seurasi 28. huhtikuuta 1920. Pääkonsekraattorina toimi Giovanni Vincenzo Bonzano, jota avustivat John Joseph Nilan ja Thomas Joseph Shahan.
Murray sai 29. toukokuuta 1925 nimityksen Portlandin piispaksi, ja hänet asetettiin virkaansa 12. lokakuuta. Hänet nimitettiin 29. lokakuuta 1931 Saint Paulin arkkipiispaksi, jonka virkaan hänet asetettiin 27. tammikuuta 1932. Hän kuoli 79-vuotiaana virassa, ja hänen seuraajakseen nimitettiin William Otterwell Brady.
Nyrkkeily kesäolympialaisissa 2020 – naisten 51 kg

Naisten 51 kg painoluokka nyrkkeilyssä Tokion olympialaisissa 2020 kilpaillaan 25. heinäkuuta – 7. elokuuta 2021 Kokugikan Arenalla. Kilpailuun osallistuu 26 nyrkkeilijää.
Karsinnat

Eri maanosille on myönnetty eri määrä paikkoja olympiaturnaukseen. Euroopan karsintaturnauksesta olympialaisiin pääsee kuusi urheilijaa, Afrikasta kolme, Amerikasta neljä ja Aasian ja Oseanian yhteisestä turnauksesta kuusi urheilijaa. Yhdestä maasta voi osallistua vain yksi nyrkkeilijä. Neljä paikkaa jaetaan rankingpisteiden perusteella siten, että jokaisen maantieteellisen alueen paras urheilija, jonka maalla ei ole vielä edustusta kyseisessä painoluokassa, pääsee kisoihin. Näiden jälkeen vielä rankingissa seuraava oleva nyrkkeilijä, jonka maalla ei ole vielä edustusta kyseisessä painoluokassa, pääsee olympialaisiin. Isäntämaa Japanille on taattu kaksi paikkaa naisten turnauksissa pois lukien suurin painoluokka. Jos Japani saa urheilijat jo muiden karsintojen kautta, ei Japani saa ylimääräistä urheilijaa painoluokkaan. Tämän lisäksi olympiaturnaukseen kutsutaan yksi urheilija.
| Karsintatapa | Ajankohta | Paikat | Nyrkkeilijä(t) |
| --- | --- | --- | --- |
| Afrikka | 20.–29. helmikuuta 2020 | 3 |  Roumaysa Boualam (ALG)    Rabab Cheddar (MAR)    Christine Ongare (KEN) |
| Aasia/Oseania | 3.–11. maaliskuuta 2020 | 6 |  Chang Yuan (CHN)    Tsukimi Namiki (JPN)    Mary Kom (IND)    Huang Hsiao-wen (TPE)    Irish Magno (PHI)    Tursunoy Rakhimova (UZB) |
| Amerikka | 6.–13. toukokuuta 2021 | 4 |  Ingrit Valencia (COL)    Graziele Jesus De Sousa (BRA)    Virginia Fuchs (USA)    Irismar Cardozo (VEN) |
| Eurooppa | 14.–16. maaliskuuta 2020   4.–8. kesäkuuta 2021 | 6 |  Buse Naz Çakıroğlu (TUR)    Charley Davison (GBR)    Stoyka Krasteva (BUL)    Giordana Sorrentino (ITA)    Svetlana Soluianova (OAR)    Sandra Drabik (POL) |
| Ranking | 14. kesäkuuta 2021 | 5 |  Catherine Nanziri (UGA)    Jutamas Jitpong (THA)    Miguelina Hernández (DOM)    Nina Radovanović (SRB)    Nguyễn Thị Tâm (VIE) |
| Kutsu |  | 1 |  Omella Havyarimana (BDI) |
| CAS:n valitus |  | 1 |  Mandy Bujold (CAN) |
Kaunis Kaarina

| Kaunis Kaarina |
| --- | --- |
 Elokuvan juliste.
Ohjaaja:  Ossi Elstelä
Käsikirjoittaja:  Jukka Roine
Tuottaja:  T. J. Särkkä
Säveltäjä:  Toivo Kärki
Kuvaaja:  Pentti Valkeala
Leikkaaja:  Elmer Lahti
Lavastaja:  Karl Fager
Pääosat:  Anneli Sauli Tapio Rautavaara Ossi Elstelä Esko Mannermaa Siiri Angerkoski
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  18. marraskuuta 1955
Kesto:  80 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Kaunis Kaarina on suomalainen elokuva, jonka Ossi Elstelä on ohjannut 1955 viimeisenä ohjauksenaan. Käsikirjoituksen on tehnyt Reino Helismaa yhdellä monista salanimistään Jukka Roine, arvioiden mukaan siksi, että hänen nimensä oli jo alalla leimautunut.
Elokuva kertoo kievarin isännän kasvattamasta orvosta tytöstä (Anneli Sauli). Kaunottaren ympärillä pyörii kosijoita, niin patruuna kuin sepänsällikin.
Näyttelijät

| 0 | 1 | 2 |
| --- | --- | --- |
|  Anneli Sauli  | … |  Kaarina   |
|  Tapio Rautavaara  | … |  seppä Antti Juhonpoika   |
|  Ossi Elstelä  | … |  Taneli-ukko, kievarin isäntä   |
|  Esko Mannermaa  | … |  Henrik-patruuna   |
|  Siiri Angerkoski  | … |  Jaana   |
|  Heikki Heino  | … |  Gustaf Ekholm, "Kustaa"   |
|  Matti Aulos  | … |  pappi   |
|  Sven Ehrström  | … |  byggmästari Willberg   |
|  Paavo Hukkinen  | … |  Jupperi   |
|  Armas Jokio  | … |  Meltola   |
|  Rainer Karvinen  | … |  Lars   |
|  Anton Soini  | … |  Pellonpää   |
|  Arttu Suuntala  | … |  Riihelä   |
|  Kaarlo Wilska  | … |  Anselmi Kallenpoika, Värrin torpan haltija   |
Arviot

Aikalaisarvioissa elokuvan vastaanotto oli lähes yksimielinen tyrmäys, mutta näyttelijöille annettiin kiitosta: Rautavaara on kehittynyt, Sauli on kaunis, Angerkoskea pidettiin elokuvan parhaana näyttelijänä. Myöhemmässä televisioesityksen yhteydessä tehdyssä arviossa elokuvaa pidetään kankeana.
John Green

John Green voi tarkoittaa seuraavia henkilöitä:
John Green, yhdysvaltalainen kirjailija
John Green, australialainen kasvitieteilijä
Johnny Green, yhdysvaltalainen säveltäjä
John Green, yhdysvaltalainen amerikkalaisen jalkapallon pelaaja
John Green, yhdysvaltalainen tuomari ja Indianan senaattori
John Green, saksalaissyntyinen yhdysvaltalainen sotilas
John Green, yhdysvaltalainen koripalloilija
John C. Green, yhdysvaltalainen akateemikko
John Leslie Green, brittiläinen Viktorian ristin saaja
John Richard Green, brittiläinen historioitsija
John W. Green, yhdysvaltalainen tuomari ja Virginian osavaltion korkeimman oikeuden jäsen
John Willison Green, kanadalainen journalisti
Jack N. Green (syntyjään John Newton Green), yhdysvaltalainen elokuvaaja
John ja Benjamin Green, brittiläinen isän ja pojan muodostama arkkitehtiryhmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Green”, voi hakea sivunnimihaulla, laajalla sivunnimihaulla tai tekstihaulla.
Keijo Kurttila

Keijo Kurttila (s. 8. huhtikuuta 1975 Utajärvi) on suomalainen maastohiihtäjä, joka hiihtourallaan erikoistui sprinttimatkoille. Hän edusti urallaan Kuusamon Erä-Veikkoja ja Imatran Urheilijoita ja hänen valmentajanaan toimi oululainen ammattivalmentaja Hannu Kaikkonen. Keijo Kurttila sijoittui neljä kertaa palkintosijoille hiihdon maailmancupissa. Kurttila on voittanut urallaan neljä henkilökohtaista sprintin suomenmestaruutta.
Yksityiselämä

Kurttila on naimisissa ja hänellä on seitsemän lasta. Hän harrastaa lastensa kanssa olemista ja melomista. Keijo Kurttila ja hänen vaimonsa omistavat Kurttilan lomamökit yrityksen, Kurttila toimii myös grillihiiltä valmistavassa firmassaan. Hän omistaa myös hotelli Rokuanhovin.
Saavutuksia

Olympialaiset
2002 sprintti 25:s
2006 sprintti 23:s
2006 sprinttiviesti 5:s
Maailmanmestaruuskilpailut
Oberstdorf 2005 sprintti 15:s
Val di Fiemme 2003 sprintti 15:s
Hiihdon maailmancup
neljä palkintopallisijoitusta
Aiheesta muualla

Keijo Kurttilan kotisivut
Keijo Kurttila Kansainvälinen hiihtoliitto (FIS). (englanniksi)
Kurttila Hiihtoliiton sivuilla (arkistoitu versio)
Kaunis Veera eli Ballaadi Saimaalta

| Kaunis Veera eli Ballaadi Saimaalta |
| --- | --- |
 Elokuvan juliste.
Ohjaaja:  Ville Salminen
Käsikirjoittaja:  Ville Salminen Toivo Särkkä
Perustuu:  Tatu Pekkarisen balladiin ”Kaunis Veera eli ballaadi Saimaalta” (1942) ja näytelmään Kaunis Veera eli prinsessa Armaada (1948).
Tuottaja:  T. J. Särkkä
Säveltäjä:  Harry Bergström
Kuvaaja:  Osmo Harkimo
Leikkaaja:  Armas Vallasvuo
Lavastaja:  Ville Salminen
Koreografi:  Kaarlo Hiltunen
Pääosat:  Assi Nortia Elna Hellman Elsa Turakainen Olavi Virta
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF
Ensi-ilta:  1950
Kesto:  79 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Kaunis Veera eli Ballaadi Saimaalta on Ville Salmisen ohjaama elokuva vuodelta 1950.
Kepeän elokuvan pääroolissa, miehiä viettelevänä kahvinkeittäjänä, näyttelee Assi Nortia. Elokuvan pohjana on Matti Jurvan ja Tatu Pekkarisen laulu ”Kaunis Veera” ja Pekkarisen näytelmä. Elokuvan teon yhteydessä sai myös alkunsa Kipparikvartetti, jonka jäsenistä tosin elokuvassa näkyvät vain Kauko Käyhkö ja Olavi Virta. Tässä elokuvassa Nortia palasi elokuvan pariin neljän vuoden tauon jälkeen.
Kaarlo Hiltunen sai koreografiasta Jussi-palkinnon. Tanssikohtauksissa esiintyy tanssijoita Suomalaisen Oopperan baletista sekä Punaisen Myllyn näyttelijäkunnasta.
Näyttelijät

| 0 | 1 | 2 |
| --- | --- | --- |
|  Assi Nortia  | … |  Kaunis Veera, kahvinkeittäjä   |
|  Elna Hellman  | … |  Veeran äiti   |
|  Elsa Turakainen  | … |  Ruhtinatar Elsa Turakainen   |
|  Veikko Uusimäki  | … |  Zingali   |
|  Rolf Labbart  | … |  Richard, tsaarin upseeri, pakolainen  |
|  Kalle Viherpuu  | … |  kippari   |
|  Uuno Laakso  | … |  laivamies Rääveli   |
|  Hannes Häyrinen  | … |  konemestari Svenskipoika   |
|  Eero Roine  | … |  Salomon, Veeran isä   |
|  Olavi Virta  | … |  laivamies Pekka    |
|  Tuija Halonen  | … |  Susanna Mäkilä   |
|  Hannes Kallio  | … |  Juhannes   |
|  Matti Aro  | … |  Hagert   |
|  Eino Kaipainen  | … |  Siperiasta karannut suomalainen, Veeran oikea isä   |
|  Kaarlo Wilska  | … |  urkkija   |
|  Kaarlo Hiltunen  | … |  masinisti    |
|  Mirja Mane  | … |  Juliska   |
|  Kaarlo Karppanen  | … |  huvimenojen ohjaaja   |
|  Kauko Käyhkö  | … |  santarmipäällikkö   |
|  Osmo Harkimo  | … |  santarmiupseeri   |
|  Antero Ruuhonen  | … |  sähkösanomapoika   |
|  Martti Lipiäinen  | … |  poika tanssilavan kaiteella   |
|  Väinö Luutonen  | … |  laivamies Jantsu   |
|  Boris Levitsky  | … |  balalaikkaorlesterin solisti    |
Aiheesta muualla

Kaunis Veera eli Ballaadi Saimaalta Elonet.
Johtaja

Johtaja on henkilö, joka johtaa organisaatiota, esimerkiksi hallintoa, yritystä tai muuta järjestöä. Johtaja voi olla alaisten valitsema ja yksi heistä. Johtajalla on yleensä vastuu kokonaisuudesta. Johtajia on monenlaisissa yhteisöissä ja yhteiskunnissa. Johtajia voi olla useampia, usealla tasolla ja johtajienkin välillä voi olla hierarkia. Johtajan auktoriteetti voi olla muodollista, asemaan perustuvaa, se voi olla henkistä tai fyysistä vallankäyttöä tai karismaa. Johtajan valtuudet ovat organisaation suurimmat ja hän on organisaation protokollassa korkeimmalla. Suuryrityksen johtajat käyttävät usein nimikettä pääjohtaja ja toimitusjohtaja.[lähde? ]
Aiheesta muualla

Sitaatteja aiheesta Johtaja Wikisitaateissa
Päivi Köngäs, Joka kolmannella johtajalla pörssiyhtiöissä on henkilökohtainen rikostuomio – häkellyttävä ilmiö paljastui pitkässä tutkimuksessa, Yle.fi, uutiset 23.8.2021
Danny Kent

| Danny Kent |
| --- | --- |

Henkilötiedot
Syntynyt: 25. marraskuuta 1993 
Kansalaisuus:   Iso-Britannia
Uratiedot
Pyörän numero:  52
Nykyinen talli:  Leopard Racing
Nykyinen pyörä:  Honda
Tilastot
Moto2
Kilpailuja:  15 (Moto2)
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
Moto3
Kilpailuja:  52 (Moto3) 23 (125cc)
Maailmanmestaruuksia:  1 (Moto3 2015)
Voittoja:  8 0
Palkintosijoja:  14 0
Paalupaikkoja:  7 0
Nopeimpia kierroksia:  4 0
Ensimmäinen kilpailu:  Britannian GP 2010 (125cc)
Ensimmäinen voitto:  Japanin GP 2012 (Moto3)
Danny Kent (s. 25. marraskuuta 1993 Chippenham) on brittiläinen ratamoottoripyöräilijä, joka kilpailee kaudella 2016 Moto2-luokassa Leopard Racingin tallissa. Kent on 176 senttimetriä pitkä ja painaa 64 kilogrammaa.
Ura > 125cc/Moto3

Kent debytoi 125-kuutioisten MM-sarjassa kauden 2010 Ison-Britannian Grand Prix’ssä Hondalla. Loppukaudesta hän ajoi myös Lambrettalla. Kaudella 2011 hän saavutti ensimmäiset pisteensä Qatarista ollen 13:s. Kaudella 2011 Kent oli parhaimmillaan neljäs ja sijoittui sarjan loppupisteissä sijalle 11. Kaudella 2013 Kent saavutti ensimmäisen palkintosijansa Alankomaista ja avausvoittonsa Japanista saavuttaen kauden aikana kaksi voittoa ja kolme palkintosijaa. Moto3:ksi muuttuneen sarjan loppupisteissä hän oli neljäs.
Ura > Moto2

Kaudeksi 2013 Kent siirtyi ajamaan Moto2-luokkaan. Kausi ei ollut hänen osaltaan onnistunut. Kent sijoittui parhaimmillaan kahdenneksitoista Malesiassa ja sijoittui sarjan loppupisteissä vasta sijalle 22.
Ura > Paluu Moto3-sarjaan

Kaudeksi 2014 Kent palasi takaisin Moto3-sarjaan. Hän saavutti kauden aikana kaksi kolmatta sijaa ja oli sarjan loppupisteissä kahdeksas. Kaudella 2015 Kent saavutti kuusi voittoa ja yhteensä yhdeksän palkintosijaa, mutta varmisti mestaruutensa vasta kauden viimeisessä kilpailussa. Hänestä tuli ensimmäinen brittiläinen mestari missään ratamoottoripyöräilyn MM-sarjan luokassa sitten Barry Sheenen ja vuoden 1977.
Ura > Takaisin Moto2-sarjaan

Kaudeksi 2016 Kent palaa takaisin Moto2-sarjaan ja Leopard Racingin talliin, jolla hän kilpaili myös Moto3:ssa.
Kaukajärvi (Ikaalinen)

| Kaukajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°49′38″N, 23°23′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Hihkiönjoki 
Järvinumero:  35.581.1.017
Mittaustietoja
Pinnankorkeus:  124,6 m 
Rantaviiva:  5,755 km 
Pinta-ala:  0,22543 km² 
 fiKaukajärvi 
Kaukajärvi  on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kaukajärvi on osa Sipsiönjärven-Vahojärven aluetta.
Maantietoa

Järven pituus on 2 kilometriä, leveys 250 metriä ja sen pinta-ala on 23 hehtaaria. Se sijaitsee erämaassa Vahojärven ja Hulppojärven puolivälissä. Järvi on muodoltaan suora ja kapea ja sen rannat ovat paikoin jyrkätkin. Suurin tulojoki on Vesajärvestä alkunsa saava 650 metriä pitkä joki, jossa on pudotusta 3,2 metriä. Siihen laskee vielä viisi muuta suo- ja metsäojaa. Järven luusuasta alkaa sen 2,6 kilometriä pitkä laskujoki Hihkiönjoki, joka laskee Vahojärveen. Hihkiönjoki virtaa vuolaasti parissa koskessa, mutta sitä se on etenkin joen alajuoksulla, ja sen kokonaispudotus on yli 23 metriä. Rantaviivan pituus on 5,8 kilometriä. Rannan läheisyydessä on sijainnut maatila, joka ei ole enää toiminnassa. Rannoille on rakennettu alle 15 vapaa-ajan asuntoa, joille johtaa tiet yhdystieltä 2764.
Etymologia

Kaukajärvien nimissä on niiden alkuosalle kauka ehdotettu selitykseksi pitkä. Järvien nimet voivat olla hyvinkin vanhoja, jolloin nimen alkuperäinen merkitys on voinut unohtua. Ante Aikio ehdottaakin, että Kaukajärvi tarkoittaisikin Pitkäjärveä. Koska ajatus on uusi ja sen idea sisältää epävarmuustekijöitä, tulisi lukijan suhtautua tähän varauksella.
Virkistys

Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.
Johorin lippu

| Johorin lippu |
| --- | --- |
   
Suhde:  1:2
Labuanin lippu on Malesian osavaltion Johorin tunnus. Lipun pääväri on sininen, joka kuvaa maan hallitusta. Punainen nurkka kuvaa maata puolustaneita sotureita ja puolikuu ja tähti kuvaavat Johorin sulttaania.
Aiemmat liput

1855 – 1865
1865 – 1871
Nyrkkeily kesäolympialaisissa 2020 – naisten 60 kg

Naisten 60 kg painoluokka nyrkkeilyssä Tokion olympialaisissa 2020 kilpailtiin 28. heinäkuuta – 8. elokuuta 2020 Kokugikan Arenalla. Kilpailuun osallistui 20 nyrkkeilijää. Olympiakultaa voitti irlantilainen Kellie Harrington, joka voitti loppuottelussa brasilialaisen Beatriz Ferreiran. Pronssia saavuttivat suomalainen Mira Potkonen ja thaimaalainen Sudaporn Seesondee.
Karsinnat

Eri maanosille myönnettiin eri määrä paikkoja olympiaturnaukseen. Euroopan karsintaturnauksesta olympialaisiin pääsi kuusi urheilijaa, Afrikasta kaksi, Amerikasta kolme ja Aasian ja Oseanian yhteisestä turnauksesta neljä urheilijaa. Yhdestä maasta sai osallistua vain yksi nyrkkeilijä. Neljä paikkaa jaettiin rankingpisteiden perusteella siten, että jokaisen maantieteellisen alueen paras urheilija, jonka maalla ei ollut vielä edustusta kyseisessä painoluokassa, pääsee kisoihin. Isäntämaa Japanille oli taattu kaksi paikkaa naisten turnauksissa pois lukien suurin painoluokka. Jos Japani sai urheilijat jo muiden karsintojen kautta, ei Japani saanut ylimääräistä urheilijaa painoluokkaan. Tämän lisäksi olympiaturnaukseen kutsuttiin yksi urheilija.
| Karsintatapa | Ajankohta | Paikat | Nyrkkeilijä(t) |
| --- | --- | --- | --- |
| Afrikka | 20.–29. helmikuuta 2020 | 2 |  Imane Khelif (ALG)    Mariem Homrani (TUN) |
| Aasia/Oseania | 3.–11. maaliskuuta 2020 | 4 |  Oh Yeon-ji (KOR)    Simranjit Kaur (IND)    Sudaporn Seesondee (THA)    Wu Shih-yi (TPE) |
| Amerikka | 6.–13. toukokuuta 2021 | 3 |  Beatriz Ferreira (BRA)    Rashida Ellis (USA)    Esmeralda Falcón (MEX) |
| Eurooppa | 14.–16. maaliskuuta 2020   4.–8. kesäkuuta 2021 | 6 |  Caroline Dubois (GBR)    Esra Yıldız (TUR)    Agnes Alexiusson (SWE)    Kellie Harrington (IRL)    Rebecca Nicoli (ITA)    Maïva Hamadouche (FRA) |
| Ranking | 14. kesäkuuta 2021 | 4 |  Naomie Yumba Therese (COD)    Raykhona Kodirova (UZB)    María José Palacios (ECU)    Mira Potkonen (FIN) |
| Kutsu |  | 1 |  Donjeta Sadiku (KOS) |
John Scofield

Scofield, Kongsberg Jazzfestival 2017
John Scofield (s. 26. joulukuuta 1951 Dayton, Ohio) on yhdysvaltalainen jazzkitaristi ja säveltäjä. Miles Davisin 1980-luvun levyiltä tunnetuksi tullut Scofield on musiikin tyylien suhteen monipuolinen artisti, ja hän on Pat Methenyn ja Bill Frisellin ohella sukupolvensa arvostetuimpia jazzkitaristeja. Hän on levyttänyt esimerkiksi kuuskymmentälukulaista soul jazzia sekä tyyliltään uudempia jazz-funk- ja hiphop-vaikutteisia levyjä.
Scofield opiskeli kolme vuotta Bostonissa Berklee College of Musicissa. Hän soitti Billy Cobhamin yhtyeessä vuosina 1974–1976 ja Miles Davisin yhtyeessä 1982–1985. Tämän jälkeen hän on johtanut omia yhtyeitään.
Scofieldin managerina on toiminut hänen vaimonsa Susan Scofield. Vuonna 2001 Ibanez toi markkinoille Scofieldin nimikkokitaramallin JSM100VT.
Olli Turunen

Olli-Pekka Turunen (s. 3. huhtikuuta 1965) on aktiiviuransa päättänyt suomalainen pikajuoksija. Hän edusti koko uransa ajan Viipurin Urheilijoita ja hänen valmentajanaan toimi Reijo Kammonen. Kalevan kisoista Turunen saavutti pronssia 400 metrin juoksussa vuonna 1991. Lisäksi hän oli viestijuoksun SM-kisoissa mukana voittamassa 4 x 100 metrin viestijuoksussa hopeaa vuonna 1991 sekä 4 x 400 metrin viestijuoksusta kultaa vuonna 1987 sekä pronssia vuonna 1988. Sisäratojen SM-kisoista Turunen voitti hopeaa 4 x 300 metrin viestijuoksussa vuonna 1991. Virallisissa kilpailuissa hän ei ole esiintynyt vuoden 1995 jälkeen.